**VÝZVA**

**na predloženie cenovej ponuky**

podľa § 117 a § 5 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) postupom zadávania civilnej zákazky s nízkou hodnotou na predmet zákazky

**„Dodávka a montáž interiérových roliet“**

**(Tovar, služby)**

**1. Identifikácia verejného obstarávateľa**

Názov: Ekonomická univerzita v Bratislave

 Sídlo: Dolnozemská cesta č. 1, 852 35 Bratislava

 IČO: 00399957

 Bankové spojenie: Štátna pokladnica

 IBAN: SK81800000007000132574

 Kontaktná osoba: Ing. Galina Uherková

 Telefón: +421 267295269

 e-mail: galina.uherkova@euba.sk

**2. Miesto dodania predmetu zákazky**

a) Miesto dodania predmetu zákazky je: Ekonomická univerzita v Bratislave

 Dolnozemská cesta č. 1, 852 35 Bratislava

b) Záujemcom sa odporúča vykonať obhliadku miesta dodania predmetu zákazky, aby si sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou idú na ťarchu záujemcu.

Záujemcovia, ktorí prejavia záujem o vykonanie obhliadky miesta dodania predmetu zákazky, si dohodnú dátum a čas obhliadky na nasledovnom kontakte:

- Ekonomická univerzita v Bratislave, Dolnozemská cesta č. 1, 852 35 Bratislava,

- Ing. Jozef Cerovský tel. čísle +421 267295262

**3. Predmet zákazky a jeho špecifikácia**

a) Predpokladaná hodnota zákazky: 6 048,00 EUR s DPH

b) Predmetom zákazky je dodanie a montáž interiérových predokenných roliet v zmysle technickej špecifikácie uvedenej v bode 3 písm. d) Opis predmetu zákazky.

c) CPV: 44115310-5 Rolovacie žalúzie

 39515410-2 Interiérové tienidla

 45421143-8 Montáž roliet

 60000000-8 Dopravné služby

d) Opis predmetu zákazky:

d1)textilné rolety na hliníkové okná

Interiérové predokenné rolety v puzdra /kazete/

Celkom 12 sád

1 sadá zahŕňa 5 ks látkových roliet 1000x1250 mm + 5 ks roliet 1000x400 mm vrátane retiazok, puzdra a líšt určená na 1 okenný blok pozostávajúci z piatich okien, pričom každé je rozdelené na dve samostatne otvárateľné časti

 Látka: B0200 Berlin biela (alebo ekvivalent), 100 % PES, antistatická, hmotnosť 320 g/m

Puzdro /kazeta/ : hliník, farba tmavá sivá

Lišty: hliník, tmavá sivá

Ovládanie roliet: retiazka plast

Závažie retiazky: plast

Tesniaca guma: áno

d2) pred výrobou a montážou roliet sa vyžaduje ich dôkladné a odborné zameranie na konkrétnych miestach dodania,

d3) pri zameraní sa spresní aj strana ovládania roliet (pravé, ľavé),

d4) zákazka zahŕňa aj dopravné náklady súvisiace s realizáciou predmetu zákazky,

d5) súčasťou predmetu zákazky je aj vyčistenie priestorov pracoviska, odvoz obalov a odpadu, vzniknutého pri dodávke a montáži nových interiérových roliet.

e) Požiadavky na predmet zákazky:

- predmet zákazky musí byť platne certifikovaný, resp. musí byť v súlade so zákonom č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov,

- úspešný uchádzač predloží verejnému obstarávateľovi certifikáty, resp. vyhlásenia o zhode, návody na obsluhu a záručné listy v slovenskom jazyku a prípadné ďalšie doklady súvisiace s predmetom zákazky.

f) Predmet zákazky bude považovaný za splnený po jeho celkovom dodaní, t.j. potvrdením preberacích protokolov o odovzdaní a prevzatí predmetu zákazky.

**4. Možnosť čiastkového plnenia**

Uchádzač predloží ponuku na celý predmet zákazky.

**5. Variantné riešenie**

a) Neumožňuje sa predložiť variantné riešenie.

b) Ak súčasťou ponuky bude variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

**6. Lehota a miesto na predkladanie cenových ponúk**

a) Lehota na predloženie ponuky uplynie dňa **19.02.2019 do 10:00 hod.**

b) Ponuky uchádzačov môžu byť doručené poštou alebo osobne v zalepenej obálke s označením **Cenová ponuka „Rolety – NEOTVÁRAŤ“** na adresu:

Ekonomická univerzita v Bratislave

 Dolnozemská cesta č. 1, 852 35 Bratislava

 Oddelenie pre verejné obstarávanie

alebo mailom: galina.uherkova@euba.sk

**7. Stanovenie ceny**

a) Cena za predmet zákazky musí byť stanovená ako cena v EUR podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a podľa tejto výzvy.

b) Uchádzač predloží ponukovú cenu – návrh uchádzača na plnenie kritéria na cely predmet zákazky. V ponukovej cene musia byť zahrnuté všetky náklady uchádzača súvisiace s realizáciou predmetu zákazky.

c) Ak uchádzač je platiteľom DPH, uvedie celkovú cenu za predmet zákazky s DPH. DPH bude účtovaná v aktuálnej sadzbe podľa všeobecne záväzných právnych predpisov, platných v čase zdaniteľného plnenia.

d) Ak uchádzač nie je platiteľom DPH, uvedie navrhovanú cenu celkom a zároveň uvedie, že nie je platiteľom DPH.

e) Platnosť cenovej ponuky: uvedie uchádzač

**8. Kritériá na vyhodnotenie ponúk**

Najnižšia cena celkom za predmet zákazky.

**9. Obsah cenovej ponuky**

a) Identifikačné údaje uchádzača s uvedením kontaktnej osoby uchádzača (e-mailová adresa, číslo telefónu), na ktorú sa môže verejný obstarávateľ obrátiť v prípade potreby získať vysvetlenie k obsahu predloženej ponuky.

b) Kópia dokladu o oprávnení dodávať tovar, uskutočňovať stavebné práce alebo poskytovať službu (kópia alebo sken výpisu z obchodného registra, resp. výpisu zo živnostenského registra), ktorý zodpovedá predmetu zákazky alebo link (odkaz na webovú stránku) na požadovanú informáciu a čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

c) Špecifikácia tovaru, vrátane výrobcu, obchodného názvu a typu, preukazujúcu splnenie všetkých požadovaných parametrov podľa bodu 3 tejto výzvy.

d) Návrh uchádzača na plnenie kritérií bude podpísaný uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

e) Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými v tejto výzve.

**10. Obchodné a platobné podmienky**

a) Výsledkom verejného obstarávania bude objednávka na dodanie predmetu zákazky.

b) Termín dodania predmetu zákazky je maximálne do 4 týždňov od doručenia objednávky.

c) Objednávateľ neposkytne dodávateľovi žiaden preddavok. Predmet zákazky bude financovaný formou bezhotovostného platobného styku bez zálohovej platby.

d) Splatnosť faktúry je do 30 kalendárnych dní odo dňa jej doručenia objednávateľovi.

e) Úhradu ceny predmetu zákazky uskutoční objednávateľ po odovzdaní a prevzatí celého predmetu zákazky na základe faktúry vystavenej dodávateľom. Neoddeliteľnou súčasťou faktúry bude preberací protokol o odovzdaní a prevzatí predmetu zákazky, vrátane súpisu vykonaných činností a dodávok podpísaný zodpovednými zástupcami oboch zmluvných strán.

f) Faktúra musí obsahovať všetky náležitosti v zmysle zákona č. 222/2004 Z. z. o DPH v znení neskorších predpisov.

g) V prípade, ak faktúra za predmet zákazky nebude obsahovať všetky náležitosti daňového dokladu alebo bude obsahovať nesprávne alebo neúplné údaje, objednávateľ je oprávnený ju do dátumu splatnosti vrátiť dodávateľovi. Dodávateľ faktúru podľa charakteru nedostatku buď opraví, alebo vystaví novú faktúru. Na opravenej alebo novej faktúre vyznačí nový dátum splatnosti.

h) Dodávateľ počas realizácie predmetu zákazky zabezpečí čistotu a poriadok na pracovisku. Dodávateľ odstráni na vlastné náklady odpady, ktoré sú výsledkom jeho činností pri realizácii predmetu zákazky. V prípade nesplnenia týchto požiadaviek môže objednávateľ na náklady dodávateľa zabezpečiť poriadok a vzniknuté náklady odúčtovať z konečnej fakturácie.

i) Predmet zákazky prechádza na objednávateľa dňom riadneho splnenia záväzku, t. j. potvrdením preberacieho protokolu o odovzdaní a prevzatí predmetu zákazky.

j) Pri zodpovednosti za vady sa zmluvné strany budú riadiť ustanoveniami § 560 a nasl. Obchodného zákonníka, ktoré upravujú nároky zo zodpovednosti za vady.

k) Objednávateľ požaduje záruku na predmet zákazky 24 mesiacov odo dňa jeho prevzatia uvedeného v preberacom protokole.

l) Dodávateľ je povinný začať s odstraňovaním prípadných vád predmetu zákazky bezodkladne od uplatnenia písomnej oprávnenej reklamácie objednávateľa a vady odstrániť v čo najkratšom čase. Termín odstránenia vád sa dohodne písomnou formou. Ak bude vada predmetu zákazky neopraviteľná, dodávateľ bude povinný určiť do 5 dní od zistenia tejto skutočnosti náhradný predmet plnenia. Odstraňovanie záručných vád je bezplatné.

m) Objednávateľ má právo zabezpečiť odstránenie vád inou organizáciou na náklady dodávateľa len v prípade vzájomnej dohody s dodávateľom alebo ak dodávateľ v dohodnutom termíne vady neodstráni.

n) Objednávka a faktúra podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Dodávateľ berie na vedomie povinnosť Ekonomickej univerzity zverejniť objednávku ako aj faktúru vyplývajúcu z objednávky vrátane príloh v plnom rozsahu.

**11. Ďalšie informácie**

a) Všetky náklady a výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi.

b) Ponuky uchádzačov doručené na adresu verejného obstarávateľa a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie tohto verejného obstarávania.

c) Ponuka predložená uchádzačom musí obsahovať doklady a dokumenty uvedené v bode 9 tejto výzvy a musí byť vyhotovená v písomnej forme.

d) Každý uchádzač môže predložiť iba jednu ponuku buď samostatne sám za seba, alebo ako splnomocnený člen skupiny za členov skupiny.